AEONTS รายได้พุ่ง หนุนกำไรไตรมาส2/61 โต 28.45% แตะ 862 ลบ. พ่วงปันผล 2.35บ. XD 18 ต.ค.นี้
AEONTS รายได้พุ่ง หนุนกำไรไตรมาส2/61 โต 28.45% แตะ 862 ลบ. จากปีก่อนกำไร 670.85 ลบ. พ่วงปันผล 2.35บ. XD 18 ต.ค.นี้ เคาะวันจ่าย 1 พ.ย.61
5 ต.ค. 2561

บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 31 ส.ค.61 ดังนี้

โดยผลดำเนินงานในไตรมาส 2/61 มีผลกำไรเพิ่มขึ้น เนื่องจากบริษัทฯ มีรายได้จากงบการเงินรวมจํานวน 5,093 ล้านบาท เพิ่มขึ้น 553 ล้านบาท หรือ 12% จากงวดเดียวกันของปีก่อน เป็นผลจากรายได้จากบัตรเครดิต รายได้จากการให้กู้ยืมและรายได้อื่นจากหนี้สูญรับคืนที่เพิ่มขึ้นอย่างต่อเนื่อง โดย ณ วันที่ 31 สิงหาคม 2561 บริษัทฯ มีปริมาณรายการลูกค้าใช้บริการสินเชื่ออยู่ที่ 3.21 ล้านรายการต่อเดือน และมีจํานวนสมาชิกอยู่ที่ 2.14 ล้านคน โดยส่วนใหญ่เป็นลูกค้าในต่างจังหวัดถึง 69% และลูกค้าในกรุงเทพฯ 31%
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 มี.ค.2561 ถึงวันที่ 31 ส.ค. 2561 และกำไรสะสม อัตราจ่ายเป็นเงินสด (บาทต่อหุ้น) 2.35 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 18 ต.ค.2561 ทั้งนี้ กำหนดจ่ายเงินปันผลในวันที่ 1 พ.ย.2561